বিদেশে আগেই মুক্তি পেয়ে গিয়েছে। আজ, শুক্রবার ভারতে মুক্তি পাচ্ছে ইরফান খানের হলিউড ফিল্ম ‘ইনফার্নো’। মুম্বইয়ে তাই ছবির প্রিমিয়ারের আয়োজন করেছিলেন ইরফান।

ইরফানের বন্ধু দিব্যা দত্ত উপস্থিত ছিলেন প্রিমিয়ারে। ছবি: এএফপি
রন হাওয়ার্ডের ‘ইনফার্নো’ নিয়ে আগ্রহ রয়েছে দর্শকের মধ্যে। আর ইরফান তো হলিউডে বেশ জাঁকিয়েই বসেছেন। টম হ্যাঙ্কস পর্যন্ত তাঁর প্রশংসায় পঞ্চমুখ। একটি সাক্ষাৎকারে টম মজা করে বলেছেন, ‘‘ইরফানের একটা জিনিস আমার একেবারেই পছন্দ নয়। আগে ভাবতাম, ইউনিটের মধ্যে আমি সবচেয়ে কুল। কিন্তু দেখলাম ইরফান আমার চেয়েও কুল! এর পরেও ওকে ভাল লাগতে পারে, বলুন!’’ ৯ অক্টোবর ফ্লোরেন্সে ‘ইনফার্নো’র প্রিমিয়ার হয়েছিল। সমালোচকদের বক্তব্য, রন ছবিতে ড্যান ব্রাউনের গল্পটা আরও জমিয়ে দিয়েছেন। এবার দেখা যাক, ভারতে ইরফানের ভক্তেরা কী বলেন।

 স্ত্রী মারিয়া গোরেত্তিকে নিয়ে এসেছিলেন আরশাদ ওয়ারসি। ছবি: এএফপি